सीआईआई झारखंड के नए चेयरमैन बने सुनील भास्करन
टाटास्टील के वाइस प्रेसिडेंट (कारपोरेट सर्विसेज) सुनील भास्करन सीआईआई झारखंड राज्य काउंसिल के नए चेयरमैन होंगे। वे टाटा मोटर्स के प्लांट हेड एबी लाल का स्थान लेंगे। भास्करन को वर्ष 2017-18 के लिए चेयरमैन चुना गया है। सीआईआई झारखंड चैप्टर की बेल्डीह क्लब में शनिवार को हुई बैठक में उनका चुनाव किया गया। स्मार्ट इंजीनियरिंग कंपनी लिमिटेड के निदेशक किलोल कमानी को सीआईआई झारखंड चैप्टर का वाइस चेयरमैन चुना गया है। नामों की घोषणा के बाद दोनों ने संयुक्त रूप से कहा वे झारखंड सरकार और अन्य स्टेक होल्डर को राज्य में औद्योगिक गतिविधियां बढ़ाने और हर तरह के विकास में सहयोग करेंेगे। उनका प्रयास होगा कि झारखंड में तेजी से औद्योगिक विकास हो। मुख्यमंत्री रघुवर दास के नेतृत्व में झारखंड प्रगति की राह पर है। इन्वेस्टर्स मीट से राज्य में निवेश का बेहतर माहौल बना है। सीआईआई औद्याेगिक विकास की गति बढ़ाने में मुख्यमंत्री की मदद करेंगे।
bho_Deva hin_Deva